Rahandusministeerium	
	
 	17.06.2024 nr 1-12/748 - 1	

	

	
Vabariigi Valitsuse omandireformi reservfondist raha taotlemine		

	
Käesolevaga esitab Tallinna linn taotluse eraldada Vabariigi Valitsuse 27. augusti 1996. a määrusega nr 221 kinnitatud „Vabariigi Valitsuse omandireformi reservfondist raha eraldamise ja kasutamise korra“ punkti 3 alapunkti 1 alusel Vabariigi Valitsuse omandireformi reservfondist (edaspidi reservfond) Tallinna linnale tagastamatu toetusena 60 764,20 eurot omandi- ja maareformi menetluste kohta koostatud toimikute arhiveerimise ja korrastamisega seotud kulude katmiseks 2024.-2025. aastal.
Vabariigi Valitsuse 5. veebruari 1993. a määruse nr 36 „Õigusvastaselt võõrandatud vara tagastamise kord“ punkti 9 alusel kajastab õigusvastaselt võõrandatud vara toimik vara tagastamise menetlust. Toimikusse lisatakse tagastamise käigus esitatud, kogutud või koostatud dokumendid ning vastuvõetud otsused. Toimiku avab õigusvastaselt võõrandatud vara tagastamise ja kompenseerimise avalduse vastuvõtja avalduse vastuvõtmisel ning toimik lõpetatakse pärast vara õigustatud subjektidele üleandmist. Lõpetatud õigusvastaselt võõrandatud vara toimikud annab Tallinna Linnavaraamet (edaspidi linnavaraamet) alaliseks säilitamiseks üle Tallinna Linnaarhiivile (edaspidi linnaarhiiv). 

Toimikute korrastamisega seotud kulude katteks pole linnavaraametile varem reservfondist raha eraldatud. Korrastamist vajavate toimikute arv on kokku 11 676. Kuivõrd mahukamad toimikud ühte köitesse ei mahu, on köidete arv toimikute arvust veelgi suurem. Enne toimikute korrastamist on raske prognoosida köidete täpset arvu. Korrastamise käigus eemaldatakse dokumentidelt metallklambrid, vahetatakse toimiku kaaned, millele kantakse leidandmed ning toimikuid seni katnud kaaned säilitatakse. Korrastatud toimikud paigutatakse karpidesse, mis tähistatakse vastavalt. Toimikute üleandmiseks linnaarhiivile vormistatakse nimistu.

Õigusvastaselt võõrandatud vara tagastamise toimikute korrastamise kulud on järgmised:
-	ühe toimiku korrastamise tasu 4,5 eurot;
-	ühe toimiku kaane hind 0,7 eurot.

Linnavaaraameti üldosakond	Arhiveeritavate toimikute arv 	Taotletav toetus 	Ühe toimiku arhiveerimise kulu	
Toimiku korrastamine	11 676	52 542 €	4,50 €	
Toimikute kaaned	11 746	8 222,20 €	0,70 €	
KOKKU:	 	60 764,20 €	5,20 €	

2024. aastal tegeleb linnavaraametis arhiveerimistöödega üks arhivaar. Toetuse saamise korral kaasatakse arhiivi töösse täiendavat tööjõudu. Toimikud on erineva mahuga, ühe toimiku keskmine korrastamise kulu on hinnanguliselt 4,5 eurot.

Tallinna linn palub taotluse rahuldamise korral kanda toetus Tallinna Linnakantselei kontole, kasutades järgmisi pangarekvisiite:
arvelduskonto: EE311010220061053015
viitenumber:5238050050050225

	
Lugupidamisega	

	
	
(allkirjastatud digitaalselt)	
Jevgeni Ossinovski	
linnapea

	

Marilys Väärsi
640 4502 marilys.vaarsi@tallinnlv.ee